ΠΕΡΙΕΧΟΜΕΝΑ
ΔΙΑΤΑΓΜΑΤΑ
Τροποποίηση του εγκεκριμένου ρυμοτομικού
σχεδίου του Δήμου Αθηναίων (Ν. Αττικής) και ειδικότερα στο Ο.Τ. 105/75 και 106/75 περιοχής της
Ακαδημίας Πλάτωνος, με άρση απαλλοτρίωσης
σε τμήμα κοινοχρήστων χώρων και επιβολή προκηπίου.
AΠΟΦΑΣΕΙΣ
Χαρακτηρισμός ως ιστορικού τόπου του οικισμού
Γερά στην Τήλο, Νομού Δωδεκανήσου, Περιφερειακής Ενότητας Ρόδου, Περιφερείας Νοτίου Αι-
γαίου, ιδιοκτησίας Δήμου Τήλου.
ΔΙΑΤΑΓΜΑΤΑ
(1)
Τροποποίηση του εγκεκριμένου ρυμοτομικού
σχεδίου του Δήμου Αθηναίων (ν. Αττικής) και ειδικότερα στο Ο.Τ. 105/75 και 106/75 περιοχής
της Ακαδημίας Πλάτωνος, με άρση απαλλοτρίωσης σε τμήμα κοινοχρήστων χώρων και επιβο-
λή προκηπίου.
Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
Έχοντας υπόψη:
1. Τις διατάξεις των άρθρων 152 (παρ.1, 2 και 6), 154
και 160 (παρ. 1, 2) του Κώδικα Βασικής Πολεοδομικής
Νομοθεσίας (Κ.Β.Π.Ν.) που κυρώθηκε με το άρθρο μόνο
του από 14.7/27.7.1999 π.δ/τος (Δ' 580).
2. Τις διατάξεις των άρθρων 31 (παρ. 1) και 32 (παρ. 2
και 3) του ν. 4067/2012 «Νέος Οικοδομικός Κανονισμός»
(Α'79), όπως ισχύουν πριν από την τροποποίηση τους με
το ν.4315/2014.
3. Τις διατάξεις του άρθρου 20 παρ. 2 περ. ε' του
ν. 2508/1997 «Βιώσιμη οικιστική ανάπτυξη των πόλεων και οικισμών της χώρας και άλλες διατάξεις» (Α'124),
όπως ισχύουν πριν από την τροποποίηση τους με το
ν.4315/2014.
4. Τις διατάξεις της παρ. 6 του άρθρου 6 του
ν. 4315/2014 «Πράξεις εισφοράς σε γη και σε χρήμα - Ρυμοτομικές απαλλοτριώσεις και άλλες διατάξεις» (Α'269).
5. Τις διατάξεις του άρθρου 90 του Κώδικα Νομοθεσίας
για την Κυβέρνηση και τα Κυβερνητικά όργανα που κυρώθηκε με το άρθρο πρώτο του π.δ/τος 63/2005 (Α' 98).
6. Την υπ' αρ. 13456/2010 απόφαση του Διοικητικού
Πρωτοδικείου Αθηνών.
7. Το 5134/21.10.2010 πρακτικό συνεδρίασης της Τριμελούς Επιτροπής του Γραφείου Ν.Σ.Κ. του Υπουργείου
Περιβάλλοντος, Ενέργειας και Κλιματικής Αλλαγής.
8. Το υπ' αρ. 17019/5.5.2011 έγγραφο της Δ/νσης Πολεοδομικού Σχεδιασμού του ΥΠΕΚΑ προς το Δήμο Αθη-
ναίων και το γεγονός ότι η προθεσμία που προβλέπεται
από τις διατάξεις της παρ. 3 του άρθρου 77 του Κώδικα
Δήμων και Κοινοτήτων, ο οποίος κυρώθηκε με το άρθρο
πρώτο του ν. 3463/2006 (Α' 114) παρήλθε άπρακτη.
9. Το υπ' αρ. 164337/13.9.2013 έγγραφο της Δ/νσης
Χωρικού Σχεδιασμού -Τμήμα Πολεοδομικών Θεμάτων
της Περιφέρειας Αττικής.
10. Το υπ' αρ. 250456/6.11.2013 έγγραφο της Δ/νσης
Σχεδίου Πόλης και Δόμησης - Τμήμα Πολεοδομικού Σχεδιασμού του Δήμου Αθηναίων.
11. Το υπ' αρ. 9118/18.2.2014 έγγραφο της Δ/νσης
Πολεοδομικού Σχεδιασμού του ΥΠΕΚΑ προς την Περιφέρεια Αττικής και το γεγονός ότι δεν έχει περιέλθει
απάντηση μέχρι σήμερα.
12. Το υπ'αρ. 22/2.4.2014 υπηρεσιακό σημείωμα της
Διεύθυνσης Πολεοδομικού Σχεδιασμού του Υπουργείου
Περιβάλλοντος, Ενέργειας και Κλιματικής Αλλαγής.
13. Την 77/10.5.2012 γνωμοδότηση του Κεντρικού
Συμβουλίου Πολεοδομικών Θεμάτων και Αμφισβητήσεων.
14. Τις υπ' αρ. 3/συν. 7/28.3.2013 και 1/συν. 8/15.4.2013
γνωμοδοτήσεις του Συμβουλίου Πολεοδομικών Θεμάτων και Αμφισβητήσεων (ΣΥΠΟΘΑ) Περιφερειακής Ενό-
τητας Κεντρικού Τομέα Αθηνών.
15. Το γεγονός ότι από τις κανονιστικές διατάξεις του
παρόντος διατάγματος δεν προκαλείται δαπάνη σε βάρος του κρατικού προϋπολογισμού και του προϋπολο-
γισμού του οικείου Ο.Τ.Α.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
24 Μαρτίου 2017
ΤΕΥΧΟΣ  A.A.Π.
Αρ. Φύλλου 62
ΤΕΥΧΟΣ ΑΝAΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΑΠ 62/24.03.2017
16. Τις 165/2016 και 6/2017 γνωμοδοτήσεις του Συμβουλίου της Επικρατείας, με πρόταση του Υπουργού
Περιβάλλοντος και Ενέργειας, αποφασίζουμε:
Άρθρο 1
Εγκρίνεται η τροποποίηση του εγκεκριμένου ρυμοτομικού σχεδίου Δήμου Αθηναίων (Ν. Αττικής) και ειδικό-
τερα σε τμήματα των Ο.Τ. 105 και 106 περιοχής 75, γειτονιά Ακαδημία Πλάτωνος, τα οποία περικλείονται από
τις οδούς Λένορμαν, Κάδμου, Σβώλου και Κρέοντος, με
μερική άρση απαλλοτρίωσης και μετατροπή κοινοχρήστου χώρου σε οικοδομήσιμο χώρο και με τη δημιουρ-
γία πεζοδρόμων, όπως φαίνεται στο σχετικό πρωτότυπο
διάγραμμα σε κλίμακα 1:500, που θεωρήθηκε από τον
Προϊστάμενο της Διεύθυνσης Τοπογραφικών Εφαρμογών και Γεωχωρικων Πληροφοριών με την 2147/2017
πράξη του και που αντίτυπο του σε φωτοσμίκρυνση
συνδημοσιεύεται με το παρόν διάταγμα.
Άρθρο 2
1. Στο πρόσωπο των οικοπέδων οικοδομημένων ή μη,
της περιοχής της οποίας τροποποιείται το σχέδιο με το
άρθρο 1 του παρόντος, επιβάλλεται προκήπιο πλάτους
πέντε (5) και δέκα (10) μέτρων, όπως φαίνεται στο διάγραμμα του άρθρου 1 του παρόντος.
2. Επιβάλλεται όριο ακαλύπτου χώρου, όπως φαίνεται
με μπλε γραμμή στο ίδιο ως άνω διάγραμμα.
Άρθρο 3
Οι όροι και περιορισμοί δόμησης των καθοριζομένων
με το άρθρο 1 του παρόντος οικοδομήσιμων χώρων είναι αυτοί του Τομέα ΙΙ του από 29-4/15.5.2013 π.δ/τος
(ΑΑΠ' 165).
Άρθρο 4
Επιβάλλεται εισφορά σε γη συνολικής επιφάνειας
2.102,40 τ.μ., όπως φαίνεται στον πίνακα του διαγράμματος του άρθρου 1 του παρόντος.
Άρθρο 5
Η ισχύς του παρόντος διατάγματος αρχίζει από τη δημοσίευσή του στην Εφημερίδα της Κυβέρνησης.
Στον Υπουργό Περιβάλλοντος και Ενέργειας αναθέτουμε τη δημοσίευση και εκτέλεση του παρόντος δια-
τάγματος.
Αθήνα, 8 Μαρτίου 2017
Ο Πρόεδρος της Δημοκρατίας
ΠΡΟΚΟΠΙΟΣ Β. ΠΑΥΛΟΠΟΥΛΟΣ
Ο Υπουργός Περιβάλλοντος και Ενέργειας
ΓΕΩΡΓΙΟΣ ΣΤΑΘΑΚΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΑΠ 62/24.03.2017
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΑΠ 62/24.03.2017
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΑΠ 62/24.03.2017
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΑΠ 62/24.03.2017
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΑΠ 62/24.03.2017
AΠΟΦΑΣΕΙΣ
Αριθμ. ΥΠΠΟΑ/ΓΔΑΜΤΕ/ΔΠΑΝΣΜ/
437303/40420/5776
(2)
Χαρακτηρισμός ως ιστορικού τόπου του οικισμού Γερά στην Τήλο, Νομού Δωδεκανήσου, Πε-
ριφερειακής Ενότητας Ρόδου, Περιφερείας Νοτίου Αιγαίου, ιδιοκτησίας Δήμου Τήλου.
Η ΥΠΟΥΡΓΟΣ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ
Έχοντας υπόψη:
1. Τις διατάξεις:
α) Του άρθρου 90 του π.δ. 63/2005 (Α'98) «Κωδικοποίηση της Νομοθεσίας για την Κυβέρνηση και τα Κυβερ-
νητικά Όργανα» καθώς και ότι από την εφαρμογή των
κανονιστικών αυτών διατάξεων δεν προκαλείται δαπάνη
σε βάρος του Κρατικού προϋπολογισμού.
β) Του ν. 2039/1992 (Α΄61) «Περί Κύρωσης της Σύμβασης για την προστασία της Αρχιτεκτονικής Κληρονομιάς
της Ευρώπης».
γ) Του ν. 3028/2002 (Α΄153) «Για την προστασία των
Αρχαιοτήτων και εν γένει της Πολιτιστικής Κληρονομιάς».
δ) Του π.δ. 104/2014 (Α΄171) «Οργανισμός Υπουργείου
Πολιτισμού και Αθλητισμού» όπως τροποποιήθηκε και
ισχύει με τα άρθρα 31 και 34 του ν. 4305/2014, καθώς και
το π.δ. 191/2003 (Α΄146) «Οργανισμός του Υπουργείου
Πολιτισμού» κατά το μέρος που αυτό διατηρείται σε ισχύ
με το άρθρο 70 του π.δ 104/2014.
ε) Του άρθρου 1 του π.δ. 70/2015 (Α΄114) «Ανασύσταση των Υπουργείων ....» σχετικά με τη σύσταση Υπουρ-
γείου Πολιτισμού και Αθλητισμού.
στ) Του π.δ. 125/2016 (Α'210) «Διορισμός Υπουργών,
Αναπληρωτών Υπουργών και Υφυπουργών».
ζ) Την υπ’ αρ. ΥΠΠΟΑ/ΓΔΔΥΗΔ/ΔΔΑΑΔ/ΤΔΑΔΤΠ/Α1/
272598/33659/30330/23405/ 6.10.2015 κοινή απόφαση του Πρωθυπουργού και του Υπουργού Πολιτισμού
και Αθλητισμού για το διορισμό Μετακλητού Γενικού
Γραμματέα του Υπουργείου Πολιτισμού και Αθλητισμού
(ΦΕΚ /ΥΟΔΔ/706/6.10.2015).
2. Την ΥΠΠΟ/ΔΟΕΠΥ/ΤΟΠΥΝΣ/ 14/3698/20.01.2004
υπουργική απόφαση «Οργάνωση και λειτουργία των
Συμβουλίων του ν. 3028/2002» (Β '70).
3. Την ΥΠΠΟ/ΓΝΟΣ/ 49610/28.11.1990 (ΦΕΚ 743/Β΄/
29.11.1990) κοινή υπουργική απόφαση «Εξαίρεση από
τον περιορισμό των τριών υπογραφών».
4. Την εισήγηση της Διεύθυνσης Προστασίας και Αναστήλωσης Νεώτερων και Σύγχρονων Μνημείων και τα
λοιπά στοιχεία του φακέλου.
5. Την κατά πλειοψηφία γνωμοδότηση του Ειδικού Οργάνου ΚΑΣ-ΚΣΝΜ του άρθρου 50 παρ. 6β του
ν.3028/2002, σύμφωνα με το αριθ. 3/15-12-2016 Πρακτικό, (θέμα 5ο), αποφασίζουμε:
Τον χαρακτηρισμό ως ιστορικού τόπου του οικισμού
Γερά Τήλου, σύμφωνα με το άρθρο 2 παρ. δ και το άρθρο
3 του ν. 3028/2002, όπως αυτός οριοθετείται από το Τοπογραφικό Διάγραμμα με στοιχεία (1, 2, 3 ... 17, 1), διότι
αποτελεί τεκμήριο της οργάνωσης αγροτικού οικισμού
στην Τήλο ως τα μέσα του 20ου αιώνα και αποτελεί σημαντικό δείγμα για τη μελέτη της εξέλιξης της περιοχής
από αρχιτεκτονικής, πολεοδομικής, κοινωνικής, πολιτιστικής και πολιτισμικής άποψης.
Η παρούσα δεν αποτελεί αναγνώριση κυριότητας ή
τίτλου ιδιοκτησίας.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 3 Μαρτίου 2017
Η Υπουργός
ΛΥΔΙΑ ΚΟΝΙΟΡΔΟΥ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΑΠ 62/24.03.2017

[Source: 20171500062.pdf | Tokens: 7793]